Október 25.

Névnapok: Bianka, Blanka + Beniel, Bonifác, Bónis, Cserjén, Dafna, Dafné, Dália, Dára, Dária, Dárió, Dárius, Döme, Dömös, Fodor, János, Krizanta, Marcián, Margit, Mór, Móric, Réta

Események 
 1301 – Miklós pápai legátus a budai zsinaton elrendeli az egyházi javak visszaadását. 
 1415 – V. Henrik angol király íjászokkal megerősített hadserege legyőzi VI. Károly francia király lovagi seregét az azincourt-i (agincourt-i) csatában.
 1492 – Kolumbusz Kristóf és vezérhajója, a Santa Maria megérkezik a mai Dominikai Köztársaság partjaihoz. 
 1781 – II. József német-római császár, magyar és cseh király kiadja Türelmi rendeletét. Ebben a protestáns (evangélikus és református), és az ortodox hívőknek szabad vallásgyakorlatot biztosít. Rendelete lehetővé teszi e hívők magasabb állami hivatalokban való alkalmazását, engedélyezi számukra templomok építését, papok tartását, és kivonja őket a római katolikus püspökök ellenőrzése alól.
 1790 – Kelemen László magyar színtársulata megtartja első előadását a budai Várszínházban. 
 1863 – Felavatják az első Sió-zsilipet, amely lehetővé tette a Balaton vízszintjének szabályozását. (Ezzel megszűnt a Balaton természetes vízjárása és mesterségesen szabályzott vízállású tó lett belőle.)
 1896 – Ferenc József felavatja a budapesti Iparművészeti Múzeumot.
 1900 – Nagy-Britannia annektálja Transvaalt.
 1918 – Gróf Károlyi Mihály vezetésével három baloldali párt képviselőiből megalakul a Magyar Nemzeti Tanács. 
 1929 – „Fekete péntek” a New York-i tőzsdén.
 1931 – Megnyitják a George Washington-hidat New York és New Jersey között.
 1936 – Adolf Hitler és Benito Mussolini megalakítják a Róma-Berlin tengelyt.
 1938 – A Japán Császári Hadsereg elfoglalja Vuhan városát a kínai csapatoktól a második kínai–japán háborúban.
 1944 – A japán császári hadvezetés először vet be kamikazékat (Fülöp-szigetek, Tengeri csata a Leyte-öbölben).
 1945 – Japán kapitulációja után a Kínai Köztársaság átveszi Tajvan igazgatását. 
 1955 – Bemutatják az első mikrohullámú sütőt (Tappan cég székhelyén).
 1956 – Gerő Ernőt Kádár János váltja fel a Magyar Dolgozók Pártjának főtitkári székében.
 1956 – Gyilkos sortűz zúdul a Kossuth téren békésen és fegyvertelenül tüntető tömegre. Több tucat, egyes becslések szerint 120 halott és nagyszámú sebesült marad a kövezeten. Az elkövetőket máig nem azonosították.
 1962 – John Steinbeck megkapja az irodalmi Nobel-díjat.
 1980 – Az irak–iráni háborúban Irak csapatai – heves harcok után – beveszik a dél-iráni Horramsahr városát.
 1983 – Amerikai csapatok – a brit kormány egyetértésével – megszállják Grenadát, a Brit Nemzetközösséghez tartozó, karib-tengeri szigetállamot („Operation Urgent Fury”). 
 1984 – Azonosítják a Hepatitis vírusát.
 1989 – Kormánydöntés születik a Budapesti Értéktőzsde újraindításáról (első munkanapja 1990. június 21-én).
 1990 – A benzin-áremelés szándéka miatt blokádot hirdetnek Magyarországon a taxisok.
 1990 - Kazahsztánban elfogadták a Deklarációt az Állami Függetlenségről.
 1992 – Csehszlovákia Dunacsúnnál, a Duna 1852,75 folyamkilométerénél mintegy 40 kilométer hosszúságban csehszlovák államterületre tereli a határfolyót.
 1992 – Litvániában népszavazáson fogadják el az alkotmányt.
 1995 – Lettország benyújtja hivatalos csatlakozási kérelmét az Európai Unióba.
 2000 – Kenyában, a Nagy-hasadékvölgy vulkáni kőzetében régészek 6 millió éves hominida csontmaradványokat találnak.
 2003 – Megnyitják az Estádio da Luz stadiont Lisszabonban, Portugália fővárosában, mely a portugál nemzeti válogatott mérkőzései mellett a Benfica csapatának az otthona
 2004 – Kubában engedélyezik az amerikai dollár fizetőeszközként való használatát.
 2007 – Zdravko Ponos altábornagy, a szerb hadsereg vezérkari főnöke – Zomboron – egynapos, határmenti találkozón fogadja Havril András vezérezredest.

Sportesemények 
Formula–1
 1964 –  mexikói nagydíj, Mexikóváros - Győztes: Dan Gurney  (Brabham Climax)
 1970 –  mexikói nagydíj, Mexikóváros - Győztes: Jacky Ickx  (Ferrari)
 1992 –  japán nagydíj, Suzuka - Győztes: Riccardo Patrese  (Williams Renault)
 2015 –  amerikai nagydíj, Circuit of the Americas - Győztes: Lewis Hamilton   (Mercedes)

Születések 
 1795 – Bezerédj István reformkori politikus († 1865)
 1806 – Max Stirner német államellenes filozófus († 1856)
 1811 – Évariste Galois   francia matematikus, a Galois-elmélet megalkotója († 1832)
 1825 – Ifj. Johann Strauss (a „keringőkirály”), osztrák zeneszerző, karmester, id. Johann Strauss fia († 1899)
 1838 – Georges Bizet francia zeneszerző († 1875)
 1877 – Henry Norris Russell amerikai csillagász († 1957)
 1881 – Pablo Picasso spanyol születésű francia festőművész († 1973)
 1886 – Polányi Károly gazdaságtörténész, társadalompolitikus, a Galilei Kör első elnöke († 1964)
 1888 – Richard Evelyn Byrd amerikai repülőtiszt, sarkkutató, felfedező († 1957)
 1907 – Országh László magyar nyelvész, irodalomtörténész, szótárszerkesztő († 1984)
 1910 – Johnny Mauro amerikai autóversenyző († 2003)
 1923 – Somkuti Elemér magyar erdőmérnök, egyetemi tanár († 2004)
 1925 – Liska Tibor Széchenyi-díjas közgazdász († 1994)
 1925 – Nathan Divinsky kanadai matematikus, sakkmester, szakíró († 2012)
 1926 – Pálfy Alice magyar színésznő († 2005)
 1931 – Annie Girardot francia színésznő  († 2011)
 1932 – Vitold Pavlovics Fokin ukrán politikus, 1990–1992 között Ukrajna miniszterelnöke
 1935
 Komlós Péter kétszeres Kossuth-díjas és Liszt Ferenc-díjas magyar hegedűművész, a Bartók vonósnégyes alapítója, primáriusa, érdemes és kiváló művész († 2017)
 Spilák Ferenc magyar közgazdász, szakpolitikus († 2007)
 1938 – Eckschmiedt Sándor atléta, edző, sportvezető, pszichológus († 2023)
 1942 – Ladik Katalin jugoszláviai magyar költő
 1944 – Jon Anderson angol zenész, a Yes zenekar énekese

 1944 – Kovács Kati Kossuth-díjas magyar előadóművész, színművésznő, dalszerző
 1945 – Dr. Benyeda János kutató állatorvos († 2019)
 1958 – Kornelia Ender egykori keletnémet úszó
 1964 – Laczó Zoltán Vince zeneszerző, zenei szerkesztő
 1968 – Hamar Zsolt karmester
 1969 – Oleg Szalenko orosz labdarúgó
 1976 – Mészáros Antónia magyar újságíró, szerkesztő, műsorvezető
 1978 – Zachary Knighton amerikai színész
 1980 – Kovács Olga magyar színésznő
 1980 – Mehcad Brooks amerikai színész
 1984 – Katy Perry amerikai énekesnő 
 1987 – Fabian Hambuechen német tornász
 1994 – Varga Barnabás magyar válogatott labdarúgó
 1998 – T. Danny magyar énekes, rapper
 2000 – Szoboszlai Dominik magyar válogatott labdarúgó

Halálozások 
 1047 – Jóságos Magnus norvég király (* 1024)
 1495 – II. János portugál király (* 1455)
 1647 – Evangelista Torricelli olasz fizikus, matematikus (* 1608)
 1760 – II. György brit király (* 1727)
 1788 – Istvánffy Benedek magyar zeneszerző, karnagy (* 1733)
 1822 – Csermák Antal magyar zeneszerző, hegedűművész (* 1774)
 1848 – Arnold György magyar zeneszerző, karmester, egyházi karnagy (* 1781)
 1849 – Kazinczy Lajos honvéd ezredes, aradi vértanú (* 1820)
 1853 – Szász Károly államférfi, matematikus.(* 1798)
 1890 – Benkő Kálmán magyar színész (* 1824)
 1903 – Fadrusz János magyar szobrászművész (* 1858)
 1918 – Quittner Zsigmond magyar építész (* 1859)
 1938 – Alfonsina Storni a 20. századi latin-amerikai költészet egyik legfontosabb alakja (* 1892)
 1954 – Rápolthy Lajos szobrász és éremművész (* 1880)
 1956 – Risto Ryti finn politikus, köztársasági elnök (* 1889)
 1958 – Matija Slavič szlovén teológus, fordító, egyetemi rektor (* 1877)
 1958 – Heller Erik magyar jogász, tanszékvezető, az MTA levelező tagja (* 1880)
 1958 – Stuart Lewis-Evans brit autóversenyző (* 1930)
 1965 – Ascher Oszkár Kossuth-díjas magyar színész, rendező (* 1897)
 1972 – Johnny Mantz (John Mantz) amerikai autóversenyző (* 1918)
 1973 – Abebe Bikila etióp atléta, kétszeres olimpiai bajnok maratonfutó, a táv kétszeres világrekordere, az első színes bőrű afrikai olimpiai győztes (* 1932)
 1976 – Raymond Queneau francia író, költő, esszéista, matematikus. (* 1903) 
 1984 – Tardos Péter magyar újságíró, zeneszerző, dalszövegíró, humorista, rádiós-televíziós szerkesztő (* 1924)
 1994 – Kocsis Antal magyar ökölvívó, olimpiai bajnok (* 1905)
 1995 – Cseh Viktória magyar színésznő (* 1938)
 2002 – Sir Richard Harris ír színész (* 1930)
 2002 – René Thom francia matematikus, munkásságát 1958-ban Fields-éremmel ismerték el (* 1923)
 2016 – Bara Margit Kossuth- és Balázs Béla-díjas magyar színésznő (* 1928)
 2018 – Bőzsöny Ferenc magyar előadóművész, tanár, rádió bemondó (* 1931)
 2020 – Bolberitz Pál Széchenyi-díjas római katolikus pap, filozófus, egyetemi tanár (* 1941)
 2021 – Bartók Katalin erdélyi magyar biológus, egyetemi docens (* 1942)
 2022 – Korcsmáros György Jászai Mari-díjas magyar színész, rendező, érdemes művész (* 1952)
 2022 – Maros Gábor magyar színművész, operaénekes (* 1947)

Nemzeti ünnepek, emléknapok, világnapok 
Pécsi Szent Mór püspök ünnepe a katolikus egyházban

Jegyzetek 

Október napjai